Jemeende

D Jemeende es d kleenste räumliche Vorwaltungsorjanisatiun ä Dütschland.

 Alljemeenes 
Ön Jemeende kann op si Jebiid bestämme, wo öt lang jeed. Dat bedüüd, dat hör dat Räät zosteehd, jätt z entscheede. Dat heeschd ävver och, dat ön Jemeende vöör alles zoständich es, watt en öt Jebiid välld.

Dörch dat Waaße va Jemeendens wood völl neu jekroomd un di Zaahl had sisch döck jeändert. Besongisch en di Bundesländer, di vreuer zo d DDR jehoote, bleed komm jätt, wi öt woch.

 D Zaahl van dütsche Jemeendens 

Ön Övversischd övver d Zaahl van d dütsche Jemeendens en di enzelne Bundesländer jitt di Tabell:

 Bundesland  Jemeendens <sup>(1.1.2009)<sub>  dova Städte  dörchschn. Äwohnerzaahl<sup>(31.12.2006)<sub>  dörchschn Fläch (ä km²)<sup>(31.12.2005)<sub> Bade-Württemberch  1.101  312  9.754  32,47 Bayere  2.056  315  6.076  33,03 Bälliin (Bundesland) 1  1  3.404.037  891,85 Brandeburch  419  112  6.081  70,35 Breme 2  2  331.990  202,14 Hamburch  1  1  1.754.182  755,16 Hesse 426  189  14.261  48,80 Meckleburch-Vorpommere  842  84  2.012  27,53 Niedersachse  1.022  164  7.811  45,24 Noodrhing-Wäßßfaale  396  268  45.527  86,07 Rhingland-Pallz  2.306  123  1.758  8,61 Saarland  52  17  20.061  49,40 Sachse (Bundesland) 493  178  8.620  37,35 Sachse-Anhalt  960  120  2.544  21,30 Schleswijj-Holsteijn  1.116  63  2.540  14,16 Thüringe 955  126  2.420  16,93 Dütschland  12.148  2.075  6.775  29,02

 Opjaave van ön Jemeende 
Zo d Opjaave van ön Jemeende jehüüd öt, sisch öm dr Möll z kömmere, d Strooße saubr z halde un d Daate van Persune, di op öt Jebiid van d Jemeende lääve, op z nämme. Anger Denger wi Sport, Theatr un d Usstattung va Böchereie kann van ön Jemeende waahrjenomme wääde, brud di ävver nett. Öt hängd van öt Jeld aav, dat ön Jemeende had.

Jeld kütt dörch Stüür zo d Jemeende. Su es di Jewärbestüür ön Quell, öm di sisch d Jemeendens risse. Dobeij mösse s ävver em Oohr behalde, dat s kenne Jewinn maache sölle, dat Jeld, dat örä kütt, soll mä dr Jemeendebezirk helpe. Dat heeschd, ön Jemeende söll net op Vräck misch komm öruss schrabbe, s soll ä Mosse kassiire un dat vordeende Jeld vornönvtisch en d Jemeende äsätze. Ävver d meetzde Jemeendens hand nett zövöll Jeld, öt vääld an all Äcke un Kante.

Dä Bejreff Jemeende bedüüd ä Dütschland net jätt Bestimmdes. Alleen beij d Jemeendens oohne Kreijsopjaaven ongerscheed mo 10 Zoote va Jemeendens. Dozo komme noch Jemeendens met Kreijsopjaave un ön jruuße Zaahl va Spezialjemeendens. Dä Bejreff Jemeende maad also alleen kenne Senn, dänn dat kann önö Ocht, ävver och ön Stadt se.

 Websiij 
 Opjaave van ön Jemeende
 Jemeendevorzeichnes

Saachjrupp:Orjanisatiune